
No seu al volt de la febrosa taula 
creador de rialles i sauglots; 
ara és orfe de mel i de paraula 
però encara més viu al cor de tots. 

De dins la roba que el cos fred amaga 
surt la mà blanca que empunyà la falç: 
quatre flames de foc que no s’apaga 
li fan llum pel camí dels immortals. 

Josep MARIA DE SAGARRA 














LA ESCENA CATALANA 


IGNASI IGLÉSIES 

DADES BIOGRÀFIQUES 



La seva obra 

L’Ignasi Iglésies va néixer a Sant Andreu 
de Palomar, l’any 1K71. Per tant ha mort als 
57 anys. El seu pare era primer encarregat 
(iel dipòsit de màquines de l’estació del Nord, 
de Lleyda. Es per això que cursà el batxille¬ 
rat a l’Institut l’aquella ciutat. Aviat, però, 
renuncià als estudis i es féu una cultura pels 
seus propis mitjans. D’adolescent començà a 
escriure. Les seves primeres obres teatrals da¬ 
ten d'abans de complir, el poeta, els vint-i-cinc 
anys. Són aquestes: «L’escorçó», «Els cons¬ 
cients» «L’Argolla» i «Fructidor». Serviren 
aquestes produccions per revelar el seu geni 
dramàtic, i en «Fructidor», especialment, hom 
veié un intent d’aportació al teatre català de 
l’individualisme d’Ibsen. Després, amb «Foe- 
follet», i especialment amb «La resclosa», com¬ 
baté la moral tradicional i féu triomfar en l’es¬ 
cena les passions humanes. Aviat els joves con¬ 
sideraren 1‘Iglésies com a capdavanter de l’es¬ 
cola naturalista-individualista. Aleshores, del 
1895 al 1900 era de la colla de «L’Avenç» i donà 
a la impremta el seu primer i únic llibre de 


poesies, que duu per nom «Ofrenes», moltes 
de les quals ja havien estat publicades a les 
revistes «L’Avenç» i «patalònia». 

Els crítics el discutien força, sense decidir- 
se a acceptar la seva ideologia i el seu rea 
lisme, fins aleshores desconegut en el teatre 
català, si bé no li negaven mai els elogis pel 
seu art i per la seva mestria com a drama¬ 
turg. «La mare eterna», i «El coi del poble», e* 
reconciliaren amb els crítics, fins que amb «Els 
vells», una de les obres mestres del nostre ten 
tre, aconseguí un dels més sorollosos triomf* 
i deixà convençuts els faés exigents. Un altre 
dels seus drames socials de gran empenta és 
«Les garces». En aquests dos darrers dra¬ 
mes, l’ïglésies planteja no, com abans, con¬ 
flictes individuals, sinó drames socials, avari 
çant-se així al que més tard intentaren realit¬ 
zar a França, Juli Romains i Carles Vildra, 
amb la seva teoria de l’art «unanimista». En¬ 
tre «Els vells» i «Les garces», estrenà una co¬ 
mèdia de costums, «Girassol»,i diferents as¬ 
saigs en un acte, entre els quals sobresurt «Jo¬ 
ventut», magnífic quadro, que no és altra cosa 
que el primer acte del drama en tres actes 
«Els primers freds». 

«Els vells» i «Les garces», traduïdes a l’es¬ 
panyol, han estat representades triomfalment 
a Madrid i a l'Amèrica del Sud per l’Enric 
Borràs. També s’ban representat a París. La 
primera traduïda per Pere Rameil i Frederic 
Gaisset, bo fou al teatre «L’Oeuvre», el 8 de 
desembre de 1908, i la segona, traduïda per 
Jordi Billotte, íil «Nouveau Théatre d’Art», el 
20 de març de 1911. El teatre social de l’i- 
glésies ha assolit amb aquestes dues obres el 
seu màxim esplendor. Un nou assaig: «En 
Joan dels Miracles», no obtingué l’èxit de les 
dues obres esmentades. «La barca nova», es¬ 
trenada el maig de 1907, mantingué el crèdit 
de l’autor, però la seva obra, també de caràc¬ 
ter social, «L’home de palla», no fou tan afor¬ 
tunada. En canvi, amb els quadros de costums 
i amb les comèdies, per l estil de «L’alegria 
del sol» (un acte) i «La noia maca» (tres ac¬ 
tes), estrenada el 1910, obtingué nous èxits. 
«Foc nou», s’aparta de l’ambient popular, i 
fou un dels altres èxits sorollosos de l’Iglésies. 
Fou traduïda a l’espanyol per Eduard Mar¬ 
quina, amb el títol de «Vida nueva», i la crí¬ 
tica de madrid l’elogià sense reserves. 

L'ignasl Iglésle», en l’any 1902 


Uii altre aspecte del seu ^teatre són els 
seus poemes dramàtics com «Flors de cin¬ 
gle» i la tragèdia «Els emigrants», tam¬ 
bé en tres actes. Aquesta darrera fou re¬ 
presentada a Terrassa el 24 de juny de 1910, 
i l’Iglésies s’encarregà de la interpretació del 
paper principal. Seguiren un nou drama de 
caràcter psicològic. «L’encís de la glòria» i 
diverses comèdies de costums populars i d’ai¬ 
res satírics: «La senyora Marieta», «La nos¬ 
tra parla» i «La fal·lera de l’amor», aquesta 
darrera estrenada l’any 1921. Té també «La 
baldufa d’or», poema dramàtic en vers, de 
teatre d’infants, en el qual el mestre Balcells 
ha posat il·lustracions musicals. Aquesta obra 
no representada encara per dificultats d’em¬ 
presa. Darrerament estrenà «La llar apaga¬ 
da», creació de l’Enric Borràs, el qual l’ha 
representat també en espanyol a la nostra ciu¬ 
tat. 

Després de Pitarra i Guimerà, ha estat dels 
primers dramaturgs catalans. La seva popu 
laritat Larrossegà un temps a la política. Va 
ésser elegit per sufragi popular conseller mu¬ 
nicipal de Barcelona, càrrec que exercí amb 
gran competència. Com a orador polític es 
distingí per la claredat i la fogositat. \ més 
de les esmentades, cal assenyalar les obres 
següents: «Lladres», «La reina del cor», «La 
formiga», «Flor tardana», «La festa dels 
ocells», «La colla d'En Pep Mata», «Cendres 
d’amor, «Cor endins», totes en un acte. «La 
mare eterna» fou traduïda a l’espanyol per 
Josep Jerique i Rafel Roca; Francesc Jurado 
de la Parra, traduí «Els vells» i «Joventut»; 
la de «Les garces» és deguda a Antoni Palo- 
mero. A l’italià Carles Borelli traduí «Lla¬ 
dres», i Lluís Motta, «La mare eterna». 

Tenia també escrita—però no estrenada, per 
escrúpuls puríssims,—una farsa en 3 actes que 
nomenava «Joan Barra». 


Feia pocs dies que havia promès a l’empre¬ 
sa del teatre Català Romea una obra per 
abans de Reis, ja que—segons deia ell—1a 
seva il·lusió d’ara és veure estrenar una obra 
per la Maria Vila i en Pius Daví. 

Aiximateix havia d’entregar una altra obra 
a l'empresa del Teatre Novetats. 

L’homenatge 

L’il·lustre dramaturg, havia estat objecte de 
nombrosos i fèrvids homenatges. Potser no hi 
ha població una mica important a Catalunya 
on no s’hagi celebrat un acte d’admiració a 
l’autor d’«Els vells» i de «Les garces». 

Però, tots aquests homenatges culminaren en 
el que tingué lloc, a Barcelona, el mes de 
febrer de l’any passat. 

Diversos actes a honor de l'Iglesies, i entre 
ells un banquet amb discursos fraternals i 
admiratius i amb les adhesions de tot Cata¬ 
lunya f una funció a Novetats, en la qual es 
van representar «La senyora Marieta» i «La 
llar apagada», la seva darrera estrena. 

El teatre de Novetats, en la funció d’home¬ 
natge a l’Iglesies, estava atapeït d’un públic 
divers pertanyent a tots els estaments: relle- 
vants personalitats catalanes, intel·lectuals, ar¬ 
tistes, burgesia i poble. 

En caure el telo al final del segon acte de 
«La senyora Marieta», va esclatar una ovació 
imponent, inacabable. L’Iglesies es va pre¬ 
sentar en l’escena, i tot el públic a peu dret, 
va tributar-li una de les ovacions més fran¬ 
ques, més entusiastes, més fervoroses que mai 
no havíem sentit al teatre. Entre els càlids 
aplaudiments, el teló es va aixecar moltes ve¬ 
gades... I els ulls de l’Iglesies s’humitejaren 
del rou de l’agraïment. 

Al final de «La llar apagada», les ovacions 
entusiàstiques i a peu dret dedicades a l'I- 
glésies es renovaren : l’autor de «La mare eter¬ 
na» va parlar al públic amb paraules 
d’emoció i d'agraïment, i demanà al nostre 
poble que no oblidés mai els seus homes re- 



L’Ignasi Iglesles, en l'any 1903 

presentatius i respectés sempre el guiatge espi¬ 
ritual dels vells, sense renunciar, però, a 
l’empenta natural i renovadora de la joventut. 

La seva mort 

L’Ignasi Iglesies, va entregar so»n ànima a 
Déu, el dia 9 d’octubre, en son estatge del 

........i.i.....i.... 


DADES CRONOLOGIQUES 


Passeig de Sant Joan, casa marcada amb el 
número 60, principal. 

Son enterrament fou una veritable manifes¬ 
tació de dol. 

La prempsa diària ha palesat prou el sen¬ 
timent que el poble ha sofert per la mort- del 
seu poeta. 


ESTRENES DE LES OBRES D’IGNASI IGLÉSIES I LLURS INTÈRPRETS 


1886.—A Llevda, on residia l'Iglésies, i en un 
local anomenat «El celleret» estrenà, quan tot 
just comptava quinze anys, el drama en tres 
actes «La Força de Vorgull» , interpretat per 
una companyia d’aficionats, joveníssims, que 
dirigia ell mateix. 

1890.—En el Teatre Tacón, de Sant Andreu, 
l’Adeia Antiga i l’Emili Graells, estrenaren 
el quasi diàleg «El remordiment ». 

1890. —El monòleg «L'ocellaire», s’estrenà en 
el mateix Teatre Tacón, j^r en Joan Perelló 
i Ortega. 

1891. —Setembre, 23.—En Maties Martí estre¬ 
na a l’Ateneu Obrer de Sant Andreu el mo¬ 
nòleg «L'esclau del vici». 

1892. —El diàleg « Sortint de Vou », és estre¬ 
nat en el Casino de Sant Andreu, per la llo¬ 
seta Grau i el nen Pau Sirvent. 

1892-93.—Actuant en el Casino de Sant An¬ 
dreu l f Agrupació dramàtica «L’Avançada» que 
dirigia l’Ignasi Iglésies i de la que en forma¬ 
ven part, entre altres, en Joaquim Vifias, en 
Miquel Sirvent, l’Antoni Cussó i l’Andreu Gui¬ 
xer, després notabilíssims actors del teatre 
català, l’iUustre autor dóna a conèixer sos 
primers fruits. Entre les obres estrenades 
allí, s’hi compten, en aquesta època: el vigo¬ 
rós drama, en quatre actes, «Els conscients », 
que interpretaren la Dolors Goula, en Joa¬ 
quim Vifias i l’Antoni Cussó; « Els primers 
freds», (estrenat molts anys després en el Tí- 
voli); la comèdia en un acte « Toc d'oració », 
en el repartiment de la qual hi figuraven la 
Dolors Goula, la Cardalda, en Miquel Sirvent, 
TAndreu Sirvent, en Salvador Capta i el nen 
Pau Sirvent; el 12 de març de 1893, s’estrenà 
l’idil·li en un acte « Els extrems de la vida», 
interpretat per Miquel i Pau Sirvent; el 24 
de juny, la sarsuela en dos actes, amb música 
del mestre Miquel Moncalp «La nit de Sani 
Joan» ; i més tard el monòleg «La Barca del 
mal temps», que interpretava en Joaquim Vi¬ 
fias. 

1893. —La companyia que dirigia el primer 
actor Emili Arolas, de la que en formava part 
la primera actriu Antoni Joaní estrenà en el 
desaparegut Teatre Calvo-Vico (més tard Gran- 
Via) el drama en 3 actes «L'angel de fanc». 


1893. —Desembre, 9. — En el mateix Teatre 
Gran-Via, la companyia Tutau-Mena, estrena 
el drama tràgic, en 3 actes, « L'escorçó », pre¬ 
nent-hi part les senyores Antònia Yerdier i 
Dolors Muntal i els senyors Antoni Tutau, Joa¬ 
quim Montero, Lluís Llibre, Antoni Serracla- 
ra, Joan Oliva. 

1894. —Gener, 25.—El sainet en un acte «La 
cançó nova», fou estrenat en el Teatre Gran- 
Via per la companyia Tutau-Mena, i inter¬ 
pretada per Joan Oliva, Lluís Llibre, Antoni 
Serraclara i nen Oliva i altres. 

1894.—Abril, 7.—«L'argolla», drama en qua¬ 
tre actes, és estrenat en el dit Teatre Gran- 
Via, per la Carlota de Mena i l’Antoni Tutau. 

1897. —Novembre, 20.—S’estrena al «Casino 
Andrecense» el draina en tres actes « Fructi - 
dor», representat per primera vegada a Bar¬ 
celona, en 1905, en el Teatre de «Les Arts», 
interpretant-lo la Maria Penadés, la Concepció 
Pallardó, en Jaume Borràs, en Josep Nieto, 
en Pere Cabré, en Ferran Vàzquez i en Ma¬ 
nuel Cosmo. 

1898. —Maig, 29.—Es estrenat en el Teatre 
Català Romea, el diàleg «Els invencibles», 
per la Concepció Llorente i l’Antoni Piera. 

1899. —Març, 7-—En el Teatre Català Romea, 
la Carlota de Mena, la Concepció Palà, l’A- 
dela Clemente, la Maria Morera, l’Enric Bor¬ 
ràs, l’Enric Giménez, en Vicens Barceló, i el 
nen Guilemany estrenen el drama en 3 actes 
«Foc follet». 

1899.—Agost, 25.—La companyia d’aficionats 
que com hem dit dirigia el propi Iglesias es¬ 
trena en el Teatre «El Retiro» de Sitges, el 
drama en un acte «Lladres'..,.» en el repar¬ 
timent del qjal hi figuraven la Dolors Mas, 
en Joaquim Vifias, en Miquel Sirvent, en Víc¬ 
tor Baldirà, l’Agustí Gambús, en Joan Quin¬ 
tana i en Salvador Canta. 

El 18 d’octubre fou estrenada aquesta obra 
en el Teatre Principal, corrent la interpretació 
a càrrec de l’Antònia Jeaní, en Joaquim 
Vifias, en Jaume Borràs, en Manuel Cosmo, 
en Vicens Barceló, en Ferran Vàzquez i en 
Salvador Carrera. 









L’ENTERRAMENT DEL GRAN POETA 


L’enterrament al passar per el Passeig de Sant Joan, sortint de la casa mortuòria 

181)9.—Novembre, 14.—Dirigida per en Ma¬ 
nuel Salvat s’estrena en el Teatre Principal 
la Comèdia en 3 actes «L'alosa», per les se¬ 
nyores Angelina Caparó i Carme Parrefio i 
els senyors Joaquim Vifias, Manuel Salvat i 
Vicens Barceló. 

1X99.—Novembre, 17.—El drama en 3 actos 
«La resclosa », és estrenat en el Teatre Català 
Homea, essent sos intèrprets les Sres. Dolors 
Delhom i Anna Munner, i els Srs. Enric Bor 
ràs, Enric Guitart, Jaume Virgili i E. Fer- 
nàndez. 

1900.—A Sitges, i en Teatre del «Prado Su- 
borense» l’Agrupació L’Avançada de Sant An¬ 
dí eu estrena com a prova d’estudi el drama 
en 3 actes «La marc eterna», interpretat per 
la Susagna Molgosa, en Guixer, en Baldirà, 
en Cussó, en Sirvent, en Quintana i en Gam- 
bús, i dirigida per son oropi autor. 

Més tard: el 22 de novembre del mateix 
any, és representada aquesta obra per prime¬ 
ra vegada a Barcelona, en el Teatre Novetats, 


on bi actuava la companyia oue dirigia l’En- 
ric Boirràs. Secundaren a en Borràs eu la 
interpretació d’aquesta obra, la Dolors Delhom, 
l’Enric Guitart, en Vicens Daroqui, l’Enric 
Vinyals i en Joaquim Vifias. 

En l’any 1916 l’Iglésies cregué convenient 
modificar algunes escenes de l’obra i s’estre¬ 
nà la refundició en el teatre del «Centre de 
Dependents», interpretat per la Maria Vila, 
en Ramon Tor, l’Enric Bove, en Josep M. n Cam¬ 
prodon, en Joaquim Vifias, en Miquel Sirvent i 
en Quintana. 

1901.—Febrer, 17.—En el «Teatre Líric Ca¬ 
talà» instal·lat en el del Tívoli, s’estrena amb 
música del mestre Enric Morera, la comèdia 
lírica en un acte «La reina del cor», interpre¬ 
taria per les senyores Carme Bertran i As¬ 
sumpció Costa i els senyors Llorenç Parés, 
Miquel Sirvent, Andreu Guixer, Joaquim Vi¬ 
fias, Secundí Gil, Pere Arnau, Josep Bibella, 
Josep Bataller i Enric Pujol, essent-ne diri¬ 
gida per TIgnasi Iglésies. Aquesta obra tam¬ 
bé havia estat estrenada a Sitges el dia 25 
d’agost de 1889. 


iiiiiiMiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii··miiiiiiiimiiitkiiiiiiiiiiiiiiiiiiiiiiiiiiiiiiiiiiiiiiiiiiniii 


Banquet amb què obsequià a l’Iglésies l’Empresa propietària 
del Teatre Català Romea, amb motiu de l’estrena d’«Els Vells» 



Srs. Josep Grau, D. Corominas, Joaquim Vinas, Josep Grau (fill), Alfons Marxuach, Ignasi Iglésies, 
Vicens Daroqui, Josep Morató, Salvador Ortiz, Modest Santolària, Josep Bals, Iscle Soler, Jau¬ 
me Capdevila, Ermengol Goula, C. Rodríguez, Joan Domènech, Jaume Capella, Enric Borràs 

i Casimir Ros 









itrj 




La Presidència: Joaquim Cabot, Maurici Vilomara, Apeles Mestres, Ignasi Iglésies, 
Enric Borràs, Enric Morera, Santiago Kusinol i Ramon Casas 


L’HOMENATGE A IGNASI IGLESIES, en 1927 


L’Iglésies, dirigint la paraula al públic congregat en el Parc de Barcelona 

1901.—Gener, 12.—En el Teatre Tívoli, i en 
la temperada del Líric Català, s’estrena la 
sarsuela en un acte «Les Caramelles », amb 
música del mestre Enric Morera. Són sos in¬ 
tèrprets: Assumpció Paricio, Claudi Rigol, 
Joaquim Vifías, Miquel Sirvent, Andreu 
Guixer, Espinosa i Bergadà. 

1901.—Març, 2.—La Dolors Delhom i l’Enric 
Borràs estrenen en el Teatre Tívoli, el drama 
en 3 actes «E/s primers frecLs». 

A més, prengueren part en la representació 
Carlota de Mena, Enric Guitart, Ferran Roz- 
zo, Carles Delhom, Jaume Borràs i Vicens Da- 
roqu i. 

1901.—Octubre, f>.—Es representa com a pro¬ 
va d’estudi en el «Teatre Apolo», de Vilanova 
i Geltrú, el drama en 3 actes « El cor del po¬ 
ble », dirigit per l’Iglesies, i interpretat per la 
Dolors Muntal, en Joaquim Vifías. en Baldirà, 
en Salvà, en Sirvent i en Quintana. 

El 20 de gener de 1902 és estrenat a Bar¬ 
celona i en el Teatre Català Romea, per la 
companyia dirigida per l’Enric Borràs. Pre¬ 
nen part a l’obra a més d’en Borràs, l’Anna 
Munner, en Victorià Oliver, en Jaume Virgi¬ 
li, l’Tscle Soler i l’Antoni Manso. 

1903.—Febrer, 6.—Amb un èxit poques vega¬ 
des vist s’estrenà en el Teatre Català Romea el 
drama en 3 actes «Els Vells», interpretant el 
protagonista l’Enric Borra», secundat per ies 
senvores Anna Munner, Maria Morera, Dolors 
Delhom i els senyors Iscle Soler, Joan Do¬ 
mènech, Jaume Capdevila, Jaume Martí, C. 
Rodríguez de la Vega, Francesc Rals, Modest 
Santolatia, Vicens Baroqui, Jaume Virgili, 
Agustí Antiga, Alfons Marxuach i Casimir Ros. 

1903.—Abril, 0.—En la funció de benefici de 
l’Enric Borràs, és estrenat en el Teatre Ro¬ 
mea, el quadro de costums, en un acte «Flor 
tardana». Secundaren a en Borràs, les senyo¬ 
res Morera, Monner, Delhom, Baró (a), Forest 
i Jarque i senyors Capdevila, Domènech, Ros, 
Antiga, Vifías, Marxuach, Raroqui i Rodrí¬ 
guez. 

1903. —Abril, 14.— «La reina del cor», con¬ 
vertida en sainet en un acte, és estrenada 
en el Teatre Romea per la Dolors Delhom, 
l’Anna Munner, l’Enric Borràs, en Jaume 
Capdevila, en Joan Domenech, en Joaquim 
Vifías, en Jaume Virgili, en Vicens Raroqui, 
en Rodríguez, l’Antiga i en Ros. 

1904. —Març, 20.—En el Teatre de «Les Arts» 
s’estrenà el monòleg «La formiga », interpre¬ 
tat per la nena Maria Guitart. 

190-4.—Abril, 13.—La Dolors Delhom i l’En- 
ric Borràs, secundats per la Maria Morera, 
nena Adela Santolaria, en Joaquim Vifías, en 
Ramon Gatuelles, l'Iscle Soler i el nen Borràs 
estrenen en el Teatre Català Romea el drama 
en tres actes «Via crucis». 

1904.—Novembre, 8.—S’estrena a Romea el 
drama en un acte «Joventut», a càrrec de les 
senyores Carme Jarque, Maria Morera i se¬ 
nyors Miquel Rojas, August Barbosa, Joaquim 
Vifías, Vicens Raroqui i Enric Vinvals. 


1905. Gener, 28. — En el Teatre de «Les 
Arts» s’estrena el quadro de costums en un 
acte «La festa dels ocells », interpretat per 
les senyores Concepció Pallardó, Ramona 
Sauri i senyors Jaume Borràs, Josep Nieto, 
Pere Cabré, Avelí Gàlceran, Ricard Rodó, Fer¬ 
ran Vàzquez i N. Bosch. 

1906. —Abril, 14.—Dirigida per en Jaume Cap¬ 
devila, s’estrena al Teatre Català Romea, la 
comèdia en tres actes « Girassol », interpretant- 
la, a més d’en Capdevila, la Carme Jarque, 
l’Adeia Clemente, l’August Barbosa, en Vi¬ 
cens Raroqui, en Joaquim Vifías i en Miquel 
Sirvent. 

El 20 de maig de 1915 fou refosa i a l’«Audi- 
torium» va representar-se per primera vegada 
en la sèptima sessió del «Cicle Històric de la 
Comèdia Catalana», que organitzà la revista 
«El Teatre Català», essent interpretada per la 
Ramona Mestres, la Dolors Pla, en Joaquim 
Vifías, en Joaquim Parrefío, en Josep Clara¬ 
munt, en Miquel Sirvent i en Ramon Tor, cor¬ 
rent la direcció a càrrec de l’autor. 

1900.—Novembre, 25.*—Essent primer actor 
del Teatre Català en Jaume Borràs, estrena 
junt amb l’Adeia Clemente, la Carme Jarque, 
l’Antònia Baró, la Montserrat Faura, la Pilar 
Forest, en Joaquim Vifías, l’August Barbosa, 
en Vicens Raroqui. en Modest Santolària, l’A- 
gustí Morató, en Jaume Capdevila, en Miquel 
Sirvent, l’Enric Vinvals, l’Agustí Antiga, en 
Ferran Capdevila, en Jaume Capdevila (fill) i 
l’Aragonès, el drama en 3 actes «Les garces». 

1907. —Maig, 1 .—«La barca nova», drama en 
3 actes, és estrenat en el Teatre Català Ro¬ 
mea, per les senvores Carme Jarque, Marga¬ 
rida Xirgu, Adela Clemente. Antònia Baró i 
Montserat Faura, i els senvors Joaquim Vifías, 
Carles Capdevila, August Barbosa, Vicens Ba¬ 
roqui, Joan Domenech, Joan Vehil, Miquel Sir¬ 
vent, Ferran Capdevila, Modest Santolària, 
Jaume Martí, Agustí Antiga. Jaume Capde¬ 
vila (fill) i Rafel Moreno. 

1907. —Maig, 10.—El quadro dramàtic en un 
acte «Cor endins», s’estrenà en el teatre del 
«Círcol de Propietaris», de Gràcia, en la pri¬ 
mera sessió d’art modern que organitzà l’«A- 
grupació Conreu» i a càrrec del «Teatre In 
tim» que dirigia l’Adrià Gual, figurant en 
son repartiment les senyores Trinitat Guitart, 
Concepció Galceran, Isabel Cardalda, Carme 
Gómez, Antònia Moragíis i els senvors Enric 
Giménez, Joan Muns. Alexandre Nolla, Aureli 
Campmany i Ernest Vilaregut. 

1908. —Abril, 18.—Dirigida per son autor s’es 
trena en el Teatre Català Romea, el drama 
en 3 actes «En Joan dels miracles», per les 
senvores Adela Clemente, Margarida Xirgu, 
Antònia Vallbé i els senyors Joaquim Vifías, 
Joan Vehil, Miquel Sirvent, Vicens Raroqui, 
Avelí Galveràn, Ramon Tor i Agustí Antiga. 

19D8.—Abril, 23.—La Margarida Xirgu, acom¬ 
panyada d’en Vicens Raroqui, en Joaquim Vi¬ 
fías. en Miquel Sirvent i en Ramon Tor, es¬ 
trena en el Teatre Català Romea l’idil·li en un 
acte «L'alegria del sol». 







1 

1909.—Febrer, (>.—La «Nova Empresa de Tea¬ 
tre Català» que actuava en el Teatre Nove¬ 
tats, estrenà la comèdia en «3 actes «Foc nou», 
corrent l’execució a càrrec de l’Elvira Fre- 
mont, l’Antònia Verdier, la Soletat Masriera, 
la Joana Tresols, la Josefina Santolària, la 
Susagna Molgosa, en Ferran Vilallonga, en 
Joan Vehil, l’August Barbosa, en Miquel S'ir- 
vent i l’Agustf Antiga. L’obra fou dirigida 
per l’Adrià Gual. 

1909.—En el Teatre Romea i en Iíi funció 
a benefici de l’Enric Borràs, s’estrena el qua¬ 
dro dramàtic en un acte «Cendres (l'amor», 
interpretat pel beneficiat, la Maria Morera i 
l’Enric Guitart. 

1909. —L’Elvira Fremont, la Joana Tresols, 
l’August Barbosa, en Joaquim Vifias, en Fer¬ 
ran Vilallonga, en Lluís Puiggarí, en Miquel 
Sirvent i en Joan Vehil, estrenen en el Teatre 
Novetats, el drama en 3 actes «Lo Come¬ 
dianta». 

1910. —Novembre, 10.—Dirigida i interpretada 
per en Carles Capdevila s’estrena en e 1 Teatre 
Català Romea, la comèdia en 3 actes «Lo noia 
maca», que interpreten les senyores Emília 
Baró, Elvira Fremont, i Marta Cazorla i els 
senyors Lluís Puiggarí, Domènec Aymerich, 
August Barbosa i Joan San taca na. 

1911. —Setembre, 3.—En funció inaugural del 
Teatre de la Naturalesa a Catalunya, fou es¬ 
trenada en el bosc de ran Terres . del terme 
de la Garriga, cedit per son propietari en Car¬ 


les de Rosselló, el poema en 3 actes i en 
vers, amb chorals i cançons del mestre Cassià 
Casademont «Flors de cingle», interpretat per 
Maria Morera, Maria Penades, Rainonu 
Mestres, Erripar Ferràndiz, Soletat Masriera, 
Dolors Ricart, Pere Codina, Jaume Borràs i 
Joaquim Vifias. L’Endreça fou recitada per 
l’Enric Borràs qui vingué a Barcelona per 
pendre part en l’obra de Llglesies. Aquest, 
aconteixement fou iniciat per en Joan Nualart. 

1912.—Novembre, 15.—En la temporada que 
féu el «Sindicat d’Autors Dramàtics Catalans», 
en el «Gran Teatro Espafiol», s’estrenà, a càr¬ 
rec de les senyores Dolors Pla, Elvira Fre- 
inont i Emília Baró, i els senyors Joaquim 
Vifias, Rafel Bardem, Carles Capdevila i Avelí 
Galceran, el drama en 2 actes « L'home de 
palla». 

1916.—Juny, 24.—En el Teatre Principal de 
Terrassa, s’estrena el drama en 3 actes « Els 
emigrants », interpretant el protagonista l'Ig- 
nasi Iglesias, secundat ner les senvores Dolors 
Puchol, Maria Vila, Ramona Mestres, Antònia 
Baró, M. Farnès, Antònia Riera, M. San* 
llebv i els senyors Joaquim Vifias, Miquel Sir¬ 
vent, Avelí Galceran, Enric Bové, Manuel Ba- 
llart, Andreu Guixer, Antoni Casanovas, Joan 
Santacana, Josep M. Camprodon. Josep M. Vi¬ 
la, Mufioz, Quintana, Rovira, Cortés. Palou, 
Casas i Miró. 

1916—Desembre, 16.—En el Teatre del «Cen¬ 
tre de Dependents» la Maria Vila, la Ramona 
Mestres i l’Antònia Riera, estrenen la glosa 
en un acte « Les flors de maig». 


X 



En el Salonet del “Sindicat d’Autors”. L’Ignasi Igfésies, acompanyat dels Sis. Germans Coromines, Josep Morató, An¬ 
toni Muntuiiola, Pompeo Gener, Conrad Roure, Salvador Bonavia, Manuel Folch I Torres, Josep Ponsas, Angel Guimerà, 
Josep Roca I Roca, Ignasi Iglésies, E. Marti Gil, Enrrlc Borràs, Pompeu Creuet, Alexandre Plana i altres. 

1918. —Essent primer actor del Teatre Romea 
l’Enric Giménez, s’estrena el drama en .‘1 ac¬ 
tes «L'encís de la glòria ». Secundaren a en 
Giménez les senyores Mercè Nicolau i Teresa 
Arquer i els senyor Joaquim Vifías, Josep Bru¬ 
guera, Joan Munt, Rosés, Lluís Mir, Evarist 
Pallach, Antoni Martí i Joaquim Alonso. 

1919. —Novembre, 31.—Interpretant el paper 
central la Maria Morera, i essent director 
TEnric Giménez, és estrenada en el Teatre 
Català Romea la comèdia en 2 actes «La se¬ 
nyora Marieta». A més de la Morera, pren¬ 
gueren part en l’obra l’El vira Fremont, la Pe¬ 
peta Fornés, l’Angela Guart, TAlexandre No- 
11a, TEmili Ginestet, en Manuel Giménez-Sales, 
en Joaquim Vifías i en Miquel Sirvent. 

1920. —Abril, 3.—En el Teatre Català Romea 
s’estrena la comèdia en 3 actes «La nostra 
parla », dirigida per TEnric Giménez, i pre- 
nent-ihi part les senyores Maria Morera, El¬ 
vira Fremont, Rosa Cotó, Teresa Arquer, Àn¬ 
gela Guart, Pepeta Fornés, Maria Pujó, 
Pepeta Gelabert i Enriqueta Garau, i els se¬ 
ny* .rs Enric Giménez, Joaquim Vifías, Ramon 


Soler, Josem* Bruguera, Domènec Aymerich, 
Miquel Sirvent, Bartomeu Pujol, Antoni Martí, 
Manuel-Giménez-Sales, Francesc Ferràndiz i 
Evarist Pallach. 

1921.—Gener, 3.—La Pepeta Fornés, en Do¬ 
mènec Aymerich, TEvarist Pallach i l’Antoni 
Martí, estrenen la comèdia on 1 acte « Perdi¬ 
gons de plata», en el Teatre Català Romea. 

1921.—Abril, 18 .—«La fal·lera de l'amor», co¬ 
mèdia en 3 actes, és estrenada en el Teatre 
Català Romea, interpretada per les senyores 
Emília Baró, Maria Morera i Pepeta Fornés 
i els senyors Enric Giménez, Joaquim Monte¬ 
ro, Domènech Aymerich, Ramon Soler, Anto¬ 
ni Martí, Evarist Pallach, Enric Bové, For¬ 
nells i Biosca. 

1926.— Desembre, 17.—L’En ric Borràs, estre¬ 
na en el Teatre Novetats sa darrera obra: el 
drama en 3 actes «La llar apagada». Pren- 
gueien part en la interpretació l’Empar Fe¬ 
rí àndiz, la Josefina Fornés, la Maria Morera 
i la Matilde Xatart, en Joaquim Montero, en 
Robeit Samsó i en Just Gómez. Fou dirigida 
per en Joaquim Montero. 


Parlant amb els intèrprets de les obres de PIglésies 


Maria Vila 

La genial primera actriu del Teatre Català 
Romea, bo i lamentant la mort del cantor 
de «Els vells», diu: 

—No he tingut la sort d’estrenar gaires 
obres de l’Iglésies, sols «La mare eterna» 
quan fou refosa i representada en el «Centre 
de Dependents» «Les flors de maig» i «Els 
emigrants» quan vàrem anar amb ell a estre¬ 
nar-los a Terrassa. 

—Així vostè que va treballar-hi pot d i r-me 
l’efecte que li causà al veure interpretar el 
paper principal a lTgnasi Iglésies... 

—Va ésser de sobte... Per diferències sor¬ 
gides el dia abans sigué impossible que 
l’estrenés l’actor qui l’havia assajada... L’es¬ 
trena era imminent i no es trobava cap actor 
que pogués fer-se càrrec d’aquell paper en 
unes hores. Sols son autor .podia fer-ho, sols 
ell podia atrevir-se a carregar amb el pes 
del paper—que ja li dic jo que era tasca 
difícil!—I així va ésser. L’Iglésies va re¬ 
presentar-lo, com mai ningú—ni pot ser ell— 
podia afigurar-s’ho. La figura de l’Avi Jacob 
vivia a l’escena, com en la vida... Jo que, 
admirada, entre bastidors contemplava el seu 
treball, en el trancurs de l’obra en que jo no 
sortia, puc dir que no vàreig veure en ell 
res de comediant, era tan natural, tan seu ço 
que deia, que em creia—jo, que faig teatre— 
que era la venerable figura d'aquell bon avi 
la que estava parlant entre nosaltres. 

—Les seves obres... 

—Quasi totes les he representat, i les se¬ 
guiré representant; posant ara més que mai, 
la meva ànima en elles, per donar als tipus 
que ell creà, la vida que els hi és necessària. 
Aquest serà el meu més fervent homenatge... 

—Un record d’ell... 


—El dia de mon darrer benefici, al fer-me 
ofrena d’un ventall, on hi havia escrit una 
poesia dedicada a mi. Quina joia!... I ja 
veu... qui m’havia de dir que pocs mesos des¬ 
prés havia de dir-me jo mateixa, mirant son 
oferiment: Ignasi Iglésies, tu has- mort, però 
les teves ohres, les teves tendreses, deixaran 
en mon cor com en el de totes les dones ca¬ 
talanes, un record inesborrable!... 

Maria Morera 

La creadora de «La senyora Marieta», Tac- 
triu insigne, quasi no vol dir-nos res. La mort 
de l’Ignasi Iglésies Tha deixada aclaparada, 
i defuig de la nostra conversa. 

—Fa tans pocs dies—ens diu—que encara el 
veia, que, no se avenir-me, a la seva mort. 
Es a dir, no a la seva mort, a la seva fugida 
d’entrc nosaltres... 

—Vol dir... 

—Vull dir que jo no crec mort a TIglésies... 
Com vol que ho sia el qui reviu en ses 
obres... No veu que mentre es facin les seves 
comèdies, sempre el públic veurà en elles un 
alè de la vida del poeta de «El cor del poble»... 

—Ara que ens parla del «Cor del poble», vol¬ 
dria preguntar-li una cosa... 

—Digui. 

—Recordo que fa uns anys vosfè va inter¬ 
pretar-la per benefici, veritat. 

—Es veiitat. Per cert... 

—Què? 

—No, res. M’ha vingut a la memòria un in¬ 
cident que no vull contar-li? 

—Secrets ... 

—No... res... 

—Digui-m’ho, i cregui que ningú ho sabrà!... 

—No, no me’n fio de vostè... Ademés no és 
cap secret... Però ara m’està parlant de l’I- 

glésies, i semblaria que jo vulgués parlar 
de mi. 

—Per què? 

—Perquè totes les coses que li contaria se¬ 
rien en favor meu. 

—Modèstia?... 

—Veu que eia tan bo ITglésies!... I adeinés, 
ens coneixíem tant!... 

—Ja ho crec. «La senyora Marieta» la va 
escriure expressament per vostè, veritat!... 

I la gran actriu, en un gest de disgust, ex¬ 
clama : 

—Ho veu?... No lie dit que ara no havíem 
de parlar de mi. Preguntim, si vol, el que 
aplaudeix el públic de Llglésies... d’ell, d’ell 
només hem de parlar... 


—Si n’estem parlant, senyora Morera. Va- 
ja, no s’enfadi, i contesti’m... És cert que ell 
al veure-li interpretar tan magníficament la 
figura central de la seva obra, va dir-li, que 
sols vostè podia eompendre l’ànima de «La 
senyora Marieta» perquè era la «seva mateixa.. 

I vençuda per les nostres paraules, la in¬ 
tèrpret feliç d’«Els vells» i «Lladres», en diu 
amb la veu ofegada per Lemoció... 

—...Si... 

—Ho veu dona. 

—Però això nu ho digui, sent, li prego que 
no ho digui... 

I jo, despedint-me vàreig dir-li: 

—Estigui tranquila, li asseguro que per la 
meva part ningú ho sabrà. 


... .......mim 


L’estrena dVEls Emigrants», en 1914, a Terrassa 



L’ignasf Iglésies, pocs moments després d’haver 
sacrificat la seva barba per a interpretar el protagonista 

Elvira Fremoní 

L’excel·lent primera actriu, ens conta ses in¬ 
tervencions en les estrenes de l’Ignasi Iglesies. 

—La primera obra que vaig estrenar-li, fou 
el «Foc Nou», que representàrem més de cent 
nits en el Teatre de Novetats. 

—Fou un triomf per vostè!... 

—I per l’Iglesies!... Per aquell home que 
va saber arribar tan endins del cor de les 
mares... Quina dona no havia d'enternir-se 
en aquella obra... Han passat anys, i ja ho 
veu, la gent segueix veient-la i aplaudint-la 
com el primer dia; son llenguatge és fresc, 
com llavors, i el seu sentiment és el mateix... 
LTglesies ara fa plorar les filles d’aquelles 
dones que varen glorificar-lo el de dia de 
l’estrena. 

Vostè ha estrenat altres obres, veritat? 

—A la mateixa temporada, «La Comedianta», 
en la que hi feia el paper central, més tard 


Recordo e! dia que ens va llegir l’obra a 
1 escenari de Romea i l’extensa llista d’obser¬ 
vacions que em va fer-me referent a l’indu¬ 
mentària de la meva figura. M’assenyalava 
els colors de les robes i dels accesoris, el del 
calçat, el de l'ombrel·la, confesso que vaig que¬ 
dar admirada de la precisió amb què m’asse¬ 
nyalava aquests detalls; jo crec que si ha¬ 
gués gosat m’hauria dibuixat e!s figurins. 

No dic res de la seva intervenció en els 
assaigs, estava tant possessionat de la seva 
concepció, la veia tan plàsticament, que hau¬ 
ria peguí escriure un volum d’observacions 
per cada rèplica. 

Un detall: Originàriament el segon acte de 
l’obra acabava amb un incident molt atrevit. 
Jo, havia de robar—acuest és el mot—les joies 
d’una verge familiar. Aquest acte sacríleg, 
comès per una noia menestral, realment era 
una gosadia escènica. Doncs bé, va renunciar 
al recurs, per una mena de pudor artístic: 
perquè eia una noia que havia d’ésser maca 



Ignasi Iglesies, en son llit de mort 


en el Teatre Romea, la «Cristina» de «La 
noia maca»: quan la primera representació 
a «Eldorado» de les «Flors de cingle», l’«A- 
driana»; després, a l’Espanyol, «L’home de 
palla», i al Romea, «La senyora Marieta» i 
«La nostra parla»... 

—Però la que fa amb més il·lusió... 

—No cal dir-ho: «Foc nou»... Aquesta 
obra va ésser per mí la consagració definitiva, 
el meu triomf de primera actriu... Vegi 
si dec estar agraïda a l’Ignasi Iglesies... Pensi 
si podré oblidar mai a l’home qui en les seves 
obres va donar-me un lloc preferent en el 
Teatre Català. 


Emília Baró 

La creadora de «La noia maca», de l’Iglé- 
sies, ens parla de l’estrena de l’obra: 

—Fa divuit anys que vàrem estrenar «La 
noia maca», i en fa més de deu H ue no l’he 
tornada a representar. í.a figura de la pro¬ 
tagonista se m’ha fet una mica esb rradiça 
No obstant, em vénen a la memòria aspectes 
de l’obra i de la protagonista, que em fan 
reviure amb gran energia la figura de l’Iglé- 
sies. 


(Fot. Torrents) 

—pobre de mi!—i el seu cor feia incompati¬ 
ble la maldat amb la bellesa, en una mateixa 
figura. 

Fet i fet, això és el principi que sustenta 
tota la se\a obra. 


Pepeta Fornés 

Ens diu la gentil actriu, amb veu commosa: 

—Qui serà en la nostra terra que no el plo¬ 
ri! Si era tan bo! Els qui l’havíem tractat 
sabem que son cor era ple de tendreses d’in¬ 
fant 

—Quan e’ va conèixer vostè? 

—A Reus el vàreig conèixer personalment 
en motiu d’una representació de «Girassol», 
en quina va assistir. La seva bondat ja feu 
que per mi tingués paraules afalagadores, que 
poc després les sinceraba recomanant-me a 
i iniciar-se la temporada de Teatre Català, a 
l’empresa en quina encara perteneixo. 

—Li ha representat moltes obres? 

—Quasi totes. He estrenat també ses qua¬ 
tre darreres produccions. «La Senyora Ma¬ 
rieta», «La nostra parla», «La fal·lera de l’a¬ 
mor» i «La llar apagada», que en aquesta 
recordo que al caure el teló del primer acte, 

estaba tan emocionat que fou precís fer-li pen- 
dre alguna cosa per animar-lo. 

—Recorda quelcom... 

-7-La forta alegria que em donà quan des¬ 
prés d’una llarga malaltia vaig retornar al 
teatre, presentant-me amb «La senyora Ma- 
rieta» que el senyor Canals va escollir pel 
meu debut. En arribar al teatre em donaren 
una lletra i un ram de flors, d’ell. Es recor¬ 
dava de mi! Vaig plorar de goig aquell dia, 
i, avui, veieu, bo faig amb Lànima, i no sé 
si les penes o les alegries, segons l’estat del 
nostre esperit, produeixen una mateixa sen¬ 
sació. 

—Des de quan 110 ha representat obres 
d’ell? 

—Encara aquest agost be ajudat en dues 
1 epresentacion.s d’homenatge, una que li féu 
la ciutat de Figueres, amb «Els vells», i l'al¬ 
tre en el Casino de Vilafranca «La llar apa¬ 
gada». En totes dues va assistir-hi. I ja ho 
veu, avui dissortadament l’hem de plorar!... 


Maria Lluïsa Rodríguez 


La formosa, dama jove del Teatre Romeu, 
posant-se una mica seriosa, ens diu : 

—No es pot pensar les ganes que tenia d'es- 
trenar una obra de riglésies r... Em feia una 
il·lusió poder crear un tipus que ell hagués 
escrit!... Quan vaig saver que entregava una 
obra al nostre teatre, vaig tenir una gran il- 
lusió per aquell paper, que encara no savia 
jo com havia d’ésser... iPerò ja em figurava 
que seria com aquella «Angeleta» de «Giras- 
sol», o com la «Neus» de «La noia maca», 0 
bé «L’Engiacieta» d’«Els Vells»... o potser, 
quina joia que fos així, com aquella deliciosa 
«Anneta» de «La senyora Marieta». 

—Li agrada? 

Amb deliri!... Un dels papers del Tea¬ 
tre Català que jo faig amb verdadera afició, 
és aquest!... Jo no vaig sentir-me del tot «da¬ 
ma jove» fins que m’el van repartir. 

—És veritat. 

—Després be representat moltes altres obres 
de riglésies... Són de les primeres que vaig 
fer en català... «Foc nou»... «La mare eter¬ 
na»... «Joventut»... i les que ja li he noine 
nat... 

—Predilecció per... 

—Per totes... Ara què «La senyora Marieta» 
i «La noia maca»... 

—Ja; guarden un lloc preferent. 

—Si; i aquests seran els records que em fa¬ 
ran inovidable la gran figura de l’Ignasi Iglé- 
sies! 


Carme Buxadós 


La notable actriu, ens diu: 

—Que si tinc records de l’Iglésies?... Vostè 
creu que puc oblidar que en la primera estre¬ 
na que vàreig pendre part va ésser en «Flors 
de cingle», a l'ésser representada per pri¬ 
mera vegada a Rarcelona al Teatre Catalunya 


fEldorado) per el «Sindicat d’Autors Dramà¬ 
tics Catalans»? 

—Ha interpretat moltes obres de l’Iglésies? 

—Quasi totes les antigues... 

—Es cert, la seva estada a l’Havana... 

—No per això vaig deixar d’interpretar-ne... 
«La mare eterna», «Foc nou», i «Joventut» 
(que havia fet moltes vegades a Barcelona) 
van ésser representades per mi a l’Havana .. 
Per cert que un dia en el Centre Català es 
donà una Conferència sobre el nostre Teatre, 
i entre els fragments d’obres dramàtiques que 
es llegiren jo vàreig recitar la poesia de! 
Florenci de «La maie eterna» i la que varen 
premiar en els Jocs Florals d’allí. Una de les 
grans emocions que he sentit en la meva vida 
ha estat el recitar aquesta poesia. La deia 
amb tot el cor, i és la meva ànima que par¬ 
lava en els versos de l'autor de «Els vells»... 
Sap lo que significa pel que està absent de la 
terra, aquella poesia que comença així? : 

Salve, gentil donzella catalana 
que conçoles el cor de l’emigrant; 
si amb tu em dóna la pàtria una germàna 
l’amor em donarà una e.^posa amant!... 


Àngela Guarí 


La celebrada actriu, qui sent per Llgnasi 
Iglésies una gran veneració, diu : 

—Totes les seves obres he representat sem¬ 
pre amb gust... Vostè dirà; no n’hi han en 
totes les comèdies de «Teresa» del «Foc nou», 
ni de «Madrona» de «El cor del poble», ni 
d’«Ursula» de («Els vells»... 

, —i Vostè va estrenar algunes de les obres 

d’ell? 

—Al Teatre Romea: «La nostra parla», i 
«La Senyora Marieta»... 

—Recordo encara el triomf que assolí en la 
«Justina» d’aquesta darrera obra... 

—Jo només puc dir-li que hi vaig posar l’à- . 
nima allavors, i que avui, després de vuit 
anys, encara em sembla—quan la represento— 
que em trobo en aquell dia de l’estrena, en 
que la companyia va triomfar junt amb el ve¬ 
nerable autor de «Girassol». 

I aquest record fa venir unes llàgrimes als 
lills d'aquella actriu de qui l’Iglésies digué: — 

No és una comedianta, As la «Justina», Ta ser¬ 
venta fidel de «La Senyora Marieta»... 


Enric Borràs 


El gloriós actor, ànima de moltes comèdies 
de riglésies, ens diu tot just arribat de Ma¬ 
drid. 

—No sap vostè lo que he sentit 110 haver po¬ 
gut assistir a l’enterrament de riglésies... 

—Però quan vostè va marxar, no sabia què 
estava malalt? 

—Si. Varen avisar-me al moment que me’n 
anava, el dilluns al matí, però jo vàreig creu 
re que no «seria res; no podia pensar de cap 

manera, que aquell lioine jove, i fort podis 
sentir tan prompte damunt seu la dalla de la 
mort... 

—Va enterar-se tot seguit de la dissort? 

—Ja li diré: Va saber-me molt greu 
el tenir d’anar-me’n sense veure’l, però el 
temps era just i jo havia d’arribar aquell 
mateix dia u Madrid. De totes maneres així 
que vaig arribar-hi vaig posar un telegrama 
dirigit a la senyora de Llglésies, telegrama, 
que va arribar quan ja havia mort. Això era 
el dimarts... El dimecres a les set de matí, el 
gerent de l’hotel on m’estava, em telefonà 
dient-me que m’enviava un periòdic en el qual 
hi havia la notícia de Ja mort de Llglésies. . 
—Ja sé que li dono un disgust, va dir-ine, pe¬ 
rò també ho ha de saber-ho... 

Ja veu de quina manera, a Llgnasi Igl.S 
sies, un dels meus grans amics... 1 home a qui 
tan volia, el dramaturg a qui tan admirava, 
no vaig poder-lo acompanyar a son darrer 
estatge... 

—Deu tenir molts records de les seves obres. 
—Pot pensar-ho... He estrenat quasi lo de 
més importància del seu teatre. «Els vells», 
«El cor del poble», «La mare eterna...». 

—La primera obra que va estrenar va ésser 
el «Foc Follet». 

—Si senyor, en el Teatre Romea, i la darre¬ 
ra «La Llar apagada», en el Teatre Nove- 
dats... 

—Records d’ell... 

—Molts, moltíssims... Cada comèdia, cada 
representació és un record... No puc oblidar 
que tres de les seves obres: «Els vells», «La 
mare eterna» i «El cor del poble» varen ser, 
entre altres, les que em feren assolir l’èxit a 
Madrid, quan l’excursió de Teatre Català 
en 1901. 

—Varen agradar molt? 

—Moltíssim... Sols li diré que de la repre¬ 
sentació en català de «El cor del poble» m’en 
parlen cada vegada que hi vaig... Quin èxit 
va tenir... 

—Després va fer-les en castellà? 

—«Els Vells», «Les Garcés» (que es va es¬ 
trenar a Madrid i a Barcèlona juntament) «La 
Mare Eterna» i «Joventut». «El cor del po¬ 
ble» no, ja que es fa difícil la traducció; és 
tan nostre... He estrenat també la «Llar apa¬ 
gada», però encara no es coneix a Madrid... 
Per cert que referent a aquest asssumpte, tinc 
una lletra (potser de les darreres que escriví 
l lglésies) on entre altres coses em pregunta 
si penso anar-hi aquesta temporada, i acaba 
dient-me: «Si no hi vas, no podries recomanar 
a la Margarida l’estrena de «El hogar apa- 
gado»? «lli tenia tanta il·lusió ell en aquesta 
obraL.. I li adverteixo aue la Xirgu en faria 
una creació... 

—Pensa fer ara alguna obra d’ell?... Al¬ 
gun homenatge?... 

—Que sé jo... Si acabo d’arribar ara ma¬ 
teix... Un homenatge... l'homenatge que ell és 
mereix ja li va fer mon cor el dia que vaig 
llegir al periòdic la nova aterradora de la 
seva mort... 

Pius Daví 

L’eminent actor, en un moment de plena in¬ 
timitat, ens diu : 

—Dec a Llgnasi Iglésies, el record del 


triomf més gran de la meva vida artística... 
Vostè ho sap tan bé com jo... Ja fa alguns 
anys que volia interpretar alguna de les gran*; 
figures que l'insigne autor de «L’escorçó» ha¬ 
via portat a les taules; cap dia doncs, més 
apropiat que el del meu benefici, per a retre 
homenatge a l’home a qui tan admirava. Va 
ésser l’abril d’aquest mateix any... Vaig es¬ 
tudiar «Les garres» amb una fe, com poques 
vegades havia tingut; l’obra feia molt(S anys— 
des de la seva estrena—que no s’havia repre¬ 
sentat al Romea, i el públic guardava el re¬ 
cord encara d'aquelles primeres nits triom¬ 
fants. La interpretació doncs, havia d’ésser la 
més perfecte posible... Va venir el dia asse¬ 
nyalat... A l’entrar,—abans de sortir jo en es¬ 
cena— Llglésies a saludar-me, ja em vaig do¬ 
nar per satisfet... Ell m’agraïa" el que aquell 
dia penses en la seva obra. Vaig fer tot el 
que vaig saver, vaig «llençar-me», com vulgar¬ 
ment diem, per a que l’obra de Llglésies tor¬ 
nés a triomfar com vint-i-dos anys enrera... i 
ho vaig con seguir... 

—El triomf d’ell, va ser també el de vostè. 

—Es cert... En aquella nit vaig compendre 
lo que el públic em vplia, lo que els meus 
m’estimaven, i ja veu, aquesta veritat me la 
va portar Llgnasi Iglésies en la representació 
d’una obra seva... L'abraçada que vàreig do¬ 
nar-li en caure el darrer teló, era la de agraï¬ 
ment per haver-me fet sentir frec a frec el ba¬ 
tegar de l’ales del triomf. 


Una petita pausa... i el director del Teatre 
Romea, diu amb veu ferma: 

—Agafat en les meves mans, el poeta que 
avui plora tot Catalunya, va rebre l’últim 
aplaudiment del públic, però jo li asseguro 
que haig de fer tot el que pugui perquè se¬ 
gueixin aplaudint-lo mentre jo tingui vida per 
representar les seves obres. 


Alexandre Nolla 

Preguntem a LexceUent primer actor del 
Teatre Romea : 

—Feia molt què es coneixien amb Llglésies? 

—De... de tota la vida... Jo tenia quinze 
anys, ja veu, quan començava al teatre, i 
s’estrenava al Romea la seva obra «Foc 
follet». Jo no prenia part a la representació, 
ja que acabava d'ingressar a la companyia. 

—Quina és la primera obra que va fer 
d’ell... 

«La resclosa», però de repertori. 

—Vostè va estrenar alguna obra de Llglé¬ 
sies? 

—Si; a l’anv 1907, «Cor endins» als «Pro¬ 
pietaris» de Gràcia, i al 1910, a Romea, el 
«Parrot» de «La senyora Marieta»... Volia que 
li estrenés «En Joan Barra», obra que fins 
va estar anunciada en els cartells de la tem¬ 
porada que vaig fer al Teatre Còmic; però 
després el mateix Iglésies va decidir deixar-la 
inèdita. 

—Ha fet moltes obres de Llglésies? 

—Totes... o quasi totes... Ara que en pre¬ 
ferència «Els vells», «El cor del poble», «La 
mare eterna»... Amb «L’encís de la glòria», 
vàreig inaugurar l’any 1920 el Teatre Bar- 

trina de Reus, en una temporada a càrreg de 
Lempresa Fàbregas. També vàreig fer «El 
eor del poble» en la funció de homenatge que 
li rendí Figueres... 

—La seva mort... 

—No, no em parli de la seva mort... L’Iglé- 
sies sempre viurà entre nosaltres... o sinó vin¬ 
gui el dia que es representi una obra seva, i 
veurà si ho és de mort!... 


Joaquim Vinas 

El fidelíssim intèrpret de les obres de LI 
glésies, ens explica sens intervencions en les 
que ha estrenat: 

—Quan jo vaig començar a fer comèdia d’a¬ 
ficionat amb els de «L’Avançada», al Casino 
de Sant Andreu, ja Llglésies dirigia les seves 
obres. Vaig entrar-hi de «galan», i. com a 
tal vàreig estrenar els seus urimers drames: 
«La Resclosa», «Lladres», «Els primers freds», 

El cor del poble», «Fractidor . . molt abans 
de rebre l’aprovació del públic de Ríircel na, 
on anys després va fer-se l’estrena definitiva. 

—Vostè va passar a estrenar les seves obres 
a la ciutat? 

—Vàreig fer el meu debut com a comediant 
«de debò», en 1899, en el Teatre Principal, on 
vaig estrenar tot. seguit «IJadres» i «L’alosa» 
L’any següent vàreig ingressar en la compa¬ 
nyia de l’Enric Borràs que actuava a Nove¬ 
tats, estrenant-li «La mare eterna», i en 19 1 
«Les caramelles» i «La Reina del cor», al Tí- 
voli. 

—En Teatre Líric? 

—Sí, senyor. Després vàreig estrenar, en 
1909, «La Comedianta» al Novetats, i al 
Teatre Romea, on he fet moltes temporades, 
quasi totes les obres de Llglésies, entre elles 
«En Joan dels miracles» i «La barca nova», 
«Girassol», refós, en el «Auditorium» i «L’ho¬ 
me de palla» a l'Espanyol, i més tard, i en 
el mateix Romea «L’encís de la glòria», «La 
senyora Marieta» i «La nostra parla». 

No cal que preguntem més a en J aquim 
Vifías, tots sabem lo que ell admirava a Llglé¬ 
sies, i lo que l’autor de «Foc nou» volia a 
l’home que «vivia» les seves obres. 


Quina emoció vàrem sentir al veure que el 
públic de Barcelona que omplia de gom a 
gom el local, aplaudia, glorificava, a aquell 
que ens havia donat a nosaltres sos primers 
fruits. 

—Va estar-hi molts anys al seu costat? 

—Uns quants... Quan no treballàvem al 
«Cassinet» anàvem a fer excursions artísti¬ 
ques, així fou com estrenàrem a Sitges «Lla¬ 
dres», «I^a Reina del cor» i «La mare eterna» 
i a Vilanova «El cor del poble»... 

—Va trigar a ingressar a les companyies del 
centre. 

—En l’any 1901 vaig estrenar en el Teatre 
1 ív li «Les caramelles» i «La Reina del cor», 
més tard vaig ingressar a Romea, on l’Iglé- 
sies em repartia, sempre un paper en cada 
obra de !es seves... L’últim que em repartí fou 
el de «La nostra parla», i ara esperava que 
aquesta temporada n'hi podria estrenar un 
altre... un altre per afegir a la llista de les 
obres que amb tan amor he representat sem¬ 
pre, i representaré, de l'Ignasi Iglésies, de 
l’amic, del company volgut... 

Salvador BONAVÍA 


In Memoriam 


Els que passem de la cinquantena, la mort 
de Llglésies ens ha arrebassat el bocí més 
Rampant de la nostra joventut. La seva alta 
figura simbolitzava tota una època, una època 
de protesta, de revolta, de superació i de re¬ 
novació, l’època de L'Avenç, del Catalunya No¬ 
va, de les batalles Wagnerianes, dels romiat- 
£<y; a Sitges i a Sant Andreu a la recerca 
d’un art nou, d'una emoció inèdita. Quin re¬ 
molí d’ideals, potser no ben concrets, d’ansies 
redemptores, potser una mica vagues, remo¬ 
via Havers la joventut! í l’impuls generós ha 
I ri'durat en cl cor de Llglésies Pus a les seves 
velleses, fins a l’hora de la seva mort... Qui 
pogués encendre novament, a Ja moda d’avui, 
aquella gran flama d’entusiasme que arbora¬ 
va *1 jovent d’aquells remots dies! 

J. POUS I PAGÉS 


Miquel Sirvent 

L’aplaudit actor, que començà al costat de 
1 Iglésies, fent gala d’una bona memòria, ens 
diu : 

—Era a l’any 1892, quan començàrem a fer 
obres de l lglésies, cap principal de la nostra 
formació «L’Avançada»». Recordo amb joia, 
encara, els meus primers temps d’afici nat, 
quan Lestrena de les seves comedietes en un 
acte: «El toc d’oració» i «Els extrems de la 
vida», delicades composicions del oue havia 
d’ésser el poeta del poble. No s’esborrarà 
jamai de la meva memòria la nit que vàrem 
anar a fer, en una funció de benefici que 
es celebrava en el Teatre Calvo-Vico (Gran- 
Via), on actuava la companvia Tutau-Mena, 
la comèdia en un acte «El toc d’oració». 
Aquella mateixa nit la companyia de la casa 
representava «L’Escorçó». 


Ignasi Iglésies, cor del poble 

D’uns anys ençà, la meva modesta assis¬ 
tència és solament sol·licitada per a necrolo- 
gis i commemoracions. El limitat valor Je 
les paraules, en el seu sentit estricte, em pri¬ 
va de dir que compleixo amb gust aquestes 
comandes, puix no pot haver-hi gust en el 
dolor ni satisfacció joiosa en l’evocació de 
recurds aflictius. I amb tot, hom sent, en 
parlar dels sers que estima i que per llur 
talent o apostolat s’han fet admirar en vida 
i qual mort ens deixa en un buit esborrona¬ 
dor, com si un bàlsam ens endolcís les llàgri¬ 
mes i un insospitat optimisme transfigurés 
1 espectacle desolador de l’anorreament ma¬ 
terial amb la visió triomfadora de la immor 
talitat. 

Pon Ignasi Iglésies, amic paternal, llir en¬ 
tre cards , ànima generosa, font inexhaurible 


- 

“En Joan dels Miracles”, al 


Teatre Català Romea 



Final de 1 obra. Sres. Xirgu, Clemente 1 Vallbé, i Srs. Daroqui, Domènech, Antiga, Tor, 

Vihas, Sirvent i Galceràn 

de sentiineiits vicificadors! Dos dies abans 
de caure retut en el llit le mort, ens vàrem 
trobar de pas, després de molt temps de no 
haver-nos vist. «Ja ens veurem!» «Ja par¬ 
larem!», foren les úniques paraules canvia¬ 
des en una encaixada de mans ràpida i pres- 
sosa, sense sospitar que el tornaria a veure 
més aviat del que em pensava, però inani¬ 
mat, i que el col·loqui promès quedava inter¬ 
romput per semple. 

No tinc, ara, prou esperit per a sistematit¬ 
zar judicis ni esma per a cronornetitzar da¬ 
des i anècdotes. No sóc rnaijister ni profes¬ 
sional de crítiques ni d’històries, i encara 
que ho fos, temeria que em prenguessin per 
una arna saberuda i pretenciosa. Síguim 
permès, però, que d'una manera desordenada 
i incoherent digui quelcom en memòria i ho¬ 
nor del germà,—no m’atreveixo a dir patri 
ci y en quan patrici és sinònim sovint de pa¬ 
tri ni —que acaba de deixar-nos. 

L’altíssim Joan Maragall, en un bell arti¬ 
cle (que es publica en aquest mateix número) 
anomenà a l'Ignasi Iglésies poeta (tels humils 
i físicament veia la seva alta figura ajupint- 
se per a consolar al trist, aixecar al caigut, 
redimir al culpable i descobrint un tresor de 
bonesa en el cor del poble. Com l’asceta se- 
ràfic d’Assís, feia néixer, amb la seva evoca¬ 
ció poètica, lliris i rosers de les existències 
grises i humiliades. 


Aquest amor franciscà envers els febles, els 
miserables, els vençuts en la vida, els sen¬ 
zills i nets de cor, que es completava amb 
restimaeió desficiosa per les flors i per tota 
criatura, com més humil millor, ha estat el 
germe, la substància, l’esperit i la forma de 
la seva obra. Val a dir, però, i ho fem cons¬ 
tar per evitar interpretacions gratuïtes al sig¬ 
nificat ti ascendental de la producció iglesia- 
na, que el poeta i dramaturg, en inseparable 
connuvi, no es comptaria en plasmar figures 
resignades per a prometre'ls un cel d’ultra¬ 
tomba, en el qual els caigut serien exalçats i 
els darrers en aquesta vida serien els escollit* 
en l’altra. Estimava i compadia als pobres 
i als humiliats, però els trempava i enfortia 
en la fornal erepidant i encesa de les grans 
reivindicacions. 

No era, doncs, rIglésies, un místic contem¬ 
platiu ni un especialista en drames de brusa 
i d’espardenya, estil Districte V, sinó un rebel 
i un vindicador, tot en una peça; però sense 
truculències ni orgies de sang. Estimava la 
dignitat humana per damunt de tot i tenia 
prou fe en el poble per creure'l mereixedor 
de governar els seus destins per l’amor al 
treball i la sanitat de costums. 

Més sovint de lo que convindria, hi ha una 
antinòmia o contradicció entre molts autors 
i llurs obres, ço que té per motiu que cultiven 
preferentment la ficció, en quan pugui esde- 

Les grans figures del Teatre de l’Iglésies 



Emília Baró, en “Neus”, de LA NOIA MACA 

(Fotog. Aretins) 


Elvira Fremont, en “Carlota”, de FOC NOU 

( Fotog. Amadeo) 

venir aparenment més artística, en detriment 
de la sinceritat. 1/Iglésies, destre, per altra 
part, en construir i composar, vessava el cor 
en les seves produccions, i els assumptes i 
personatges prenien tanta vida i realitat, que 
plorava en concebreTs i l’emocionaven com si 
es tractés d’homes i coses que l’afectessin d’u¬ 
na manera directa i colpidora. 

Apart de la vàlua artística i de la fita que 
assenyala en la història del teatre català, hi 
ha en l’obra de l’Ignasi Iglésies, el fet pri¬ 
mordial de compenetració entre el poeta i cl 
poble, demostrat palesament en diverses cir¬ 
cumstàncies i ocasions i especialment ara amb 
motiu del trespàs i commovedor enterrament 
del gran home que atresorava les virtuts del 
poble humil de Catalunya, que és la veritable 
aristocràcia que tenim. 

Aplegar cent mil ciutadans en una mani¬ 
festació, no és pas empresa difícil en la nos¬ 


tra Barcelona — salvant excepcions ben vis- 
tents — especialment quan responen a un 
sentiment pairal o bé si es tracta d’una de¬ 
mostració de contrast; però que el poble s’a¬ 
junti espontàniament, sense mirallets ni pom¬ 
pes que l'atreguin i que les llàgrimes de la 
multitut, confosa i solidària en un sol dolor, 
uneixin tots els estaments en una ideal i con¬ 
fortant unitat espiritual, és la victòria més 
esplendent i positiva assolida pel nostre Ig 
nasi Iglésies. Les despulles mortals feien via, 
dutes en triomf, cap al lloc a on tot fineix i 
es converteix en pols; però per damunt deï 
taüt, en l’ambient de la ciutat adolorida, l’es¬ 
perit de l’home sant i del poeta egregi, era i 
serà per sempre, el cor bategant del poble 
que estima, sofreix, treballa, lluita i espera 
serenament. 


Francesc CU RET 

Les grans figures del teatre de l’iglésies 



Josefina Fornés, 

en “Clementlna”, Ue LA LLAR APAGADA 

(Fot. Amadeo) 


Maria Lluïsa Rodríguez, 

en “Engracietu**, d’ELS VELLS 



ii·iii·iiii .in...in.nin. unim....... . 


La mort d’Ignasi Iglésies 

En aquesta hora quieta de la matinada quan 
en la casa fins ara envaïda per tants i tants 
amics, havem restat els pocs companys en¬ 
carregats de la custòdia de la seva despulla 
sagrada, és quan per primera vegada sentim 
el cop de maça de la terrible afirmació: 

—Ha mort Ignasi Iglésies!... 

Voldríem recordar per escriure, però la me¬ 
mòria, barreja dades, moments i records sen¬ 
se il·lació. Tota la nostra llarga amistat amb 
ell, es tanca ara en la desolació d’aquest ins¬ 
tant. Ens sembla que acabàvem de conèixer- 
nos i que ene havem deixat en la cruïlla d’un 4 * 
camins que ja no es trobaran mai més. L’a¬ 
mistat fa moltes vegades lligams més ferms 
que els de la sang, i V Iglésies, com deia ahir 
Rovira i Virgili ens feia, en conèixer als ho¬ 


mes, uns amics incondicionals i entusiastes 
que li han donat tota la seva vida. Demà 
aquests amics seran tota la ciutat i la terra 
nostra seguint la seva despulla, i a tots ens 
semblarà que havem perdut una part de l’à- 
nima i de la carn nostra, un tros de la nos 
tra gleva més fecunda i fruitosa. 

Iglésies estava tan identificat amb la vida, 
amb l’esperit del nostre poble, que més que 
ésser, com tants altres artistes, un reflex es¬ 
tilitzat d’aquests elements, n’era els mateixos 
fets paraula i acció. Ell, més que sentir-se 
fill de totes aquestes coses que formen la nos¬ 
tra personalitat se’n sentia pare. Però la seva 
paternitat era tan humil, tan mística que es 
meravellava de les gràcies dels fills i sentia 
la pruïja d’esdevenir petit per imitar-les. I 
d’ací aquest caràcter franciscà de la seves 
obres, aquest gest que el feia inclinar cap a 
la terra com per abraçar tot allò que es troba 

més prop d'ella, aquell envermellir de noi en 
les seves galtes, en el dol i l’alegria, aquell 
amor uels vells, pels infants, per tots aquells 
que pat n ixen fam i set de justícia, per tots 
aquells que són més prop de Déu, perquè sen¬ 
ten, més que ningú, el pes de la seva mà. 

1 amb aquest temperament de noi senzill, 
tenia una fortitud, com pocs dels homes del 
nostre temps. Avui es porta com una flor al 
trau la ironia. Els del temps d’Iglésies, els 
d'aquella colla de «Foc nou» dels quals ara 
només resta Pere Coromines, com em deia ell 
mateix ahir, duien per cuirassa, la dignitat 
i com a flor do l’esperit, l’ètica individual i 
col·lectiva. Resseguiu ara mentalment tota l’o¬ 
bra del nostre Iglésies, i digueu si no són 
aquestes dues qualitats les seves valoracions 
més altres. L’estètica s’hi subordina tothora. 
Millor dit: neix d’elles mateixes. 

El seu miracle és haver fet compatibles els 
conceptes, ètics i artístics, és haver-los sos¬ 
tingut a través de tants anys i de tantes mo¬ 
dalitats literàries com han trasbalsat les nos¬ 
tres lletres. Com els pintors primitius, tenia 
dintre la manera de concebre i executar gai¬ 
rebé infantívola, una profunditat i una emo¬ 
ció que us dominaven de sobte sense que po¬ 
guéssiu donar-ne els motius. La seva mort 
mateixa, ha estat com la seva obra. Sense 
gemegar, sense dir paraula, ha emprès el 
misteriós viatge. Però tota la vida catalana 
s’ha remogut per la seva i^rtida, tota l’emo¬ 
ció del poble s’ha abocat al damunt de la seva 
còrpora, en una pluja de llàgrimes. 

Ara si que podem dir que s’han acabat les 
llargues passejades sentint-lo, emparador, a 
la nostra dreta. Teníem el costum, en trobar- 
nos moltes tardes, d'anar a peu cap a casa. 
Parlàvem de teatre, de literatura, de mil co¬ 
ses. I així arribàvem davant de casa seva i 
d’allà ell ens acompanyava a la nostra, per 
a després de mitja hora de restar a peu dret 
tornar fins a la iseva porta. I quan, fatigats 
d'enraonar, les pauses anaven interposant-se 
cada vegada més llargues en la conversa, en 
acomiadar-nos i donar-nos la mà, sempre ens 
deia el mateix que a ambdós ens feia riure: 

— i Em sembla que encara volia dir-vos al 
guna cosa! 

I aquesta cosa se l’ha endut, al més enllà. 
No sabem mai què volia dir-nos i callava, 
perquè es feia tard, i l’un i l’altre havíem de 
tornar a casa. L'estiu va separar-nos. I tot 
just pot d i r-se ens acabàvem de reveure, que 
la falconada traïdora de la malaltia li ha 
arrabassat la vida. En tornar-nos a trobar, 
els ulls li lluïen amb un esclat que semblava 
nou en ell. Se’l veia fort, amb un posat d’ho¬ 
me content; tenia la pell rosada i emmore- 
nida del sol. Ens va semhlar un home, ple 
de salut i d’optimisme. Altres amics que l’ha¬ 
vien vist més sovint, en la nostra absència, 
confirmaren aquesta impressió. 1 sobtadament, 
ens diuen: L’Iglésies ha tingut un atac. 1 
en anar a veure’l, trobem, a la porta de casa, 
l’altre amic, Vilaró, que ens diu ennuegat pel 
plor. 

—L’Iglésies s'està morint! 

Ja se sap bé prou, com ha anat tot; com 
ha passat tres dies cruels d’agonia, com ha 
mort ferit en la seva part més noble, el cap. 
Ha caigut d’un cop, com cauen els arbres cen¬ 
tenaris, esquarterat pel llamp. Els ulls van 


perdie la claror, la boca la paraula. Però 
la seva destra encara escrivia en el buit un 
drama misteriós. 

I la mà, lentament ha anat fatigant-se fins 
esdevenir immòbil. Ara, entre ella i el cor, 
gelosament, hi subjecta la flor de la terra. 
Diríeu que en presentar-se davant de Déu ha 
de dir-li : 

—Senyor, ja veus d’on vinc. Si mèrit tinc 
als teus ulls, no em donis res a mi. Dóna als 
meus, el goig que es tcrni realitat el seu som¬ 
ni. I a mi deixa’m dormir a la vora dels pares 
per tota una eternitat amb la mà damunt del 
pit, guardant gelosament aquestes flors que 
són les colors de la meva terra. 

L’Ignasi Iglésies ha mort! 

Ambrosi CARRIÓN 


Cavaller de la mà damunt el cor... 


La mort us ha endolcU, joh mestre! jQui¬ 
na finor més pura ha adquirit la vostra faç! 
Esgrogueïment de vori voli; blancor impoluta 
de gessamí la barba patriarcal; l’esguard amb 
brillantor do dolors vives fulgint com guspi- 
reig d'estel malenconiós entremig de les par¬ 
pelles moftes; la mà reposant damunt l’ar¬ 
queta mirífiea del vostre cor encès, encès com 
una brasa sense flama que serva sota les cen¬ 
dres fredes d’una vida apagada, el caliu de 
l’amor xardorós que fou l’estol d’orient que 
va emmenar-vos en la blavor visionària de les 
bondats supremes a l’establia dels desposseïts. 

Tota la vostra vida ha estat sembrada d’a¬ 
doracions, tota la vostra grandesa ha pervin 
gut de la vostra humilitat; heu parlat als in¬ 
fants com un home i als homes com un in¬ 
fant. Oh, cavaller de la mà damunt el cor! 
Cavaller de la mà franciscana que beneïa i 
amoixava en vida els sofrents i els dissortats; 
apostòlica mà que la mort ha santificat amb 
la blancor i el perfum do les flors blanques 
que, en l’adéu darrer, heu estès amorosit al 
poble de les vostres adoracions, beneïda si¬ 
guis! Els vells la senten com un clap de sol 
damunt la testa gebrada, les noies com re- 
guera lluminosa que estremeix llur esperit amb 
I afany de la maternitat fruitosa que perpetuï 
la raça. 

Abella d’or del nostre poble; en cloure els 
ulls a la llum han finit els teus neguits, però 
les teves bondats han deixat rastre. \ L'estel 
fugisser ha imprès en la blavor de la vida in¬ 
finita l’esgranall diamant! de les pureses que 
apropen a Déu els homes! 

Poeta de l’amor!, cantaire de la pietat, !a 
gràcia del teu cor ha fruitat en el cor del 
poble. Tu has estat el més fort dels homes 
perquè no has deixat mai la senzillesa dels 
infants... Per això, el poble amorós, amb el 
pit encongit i els ulls amarats de llàgrimes, 
ferit pel teu traspàs, però insuflat de la teva 
bonesa, mormola en veure passar el teu ca¬ 
dàver : 

Pare nostre que estan en lo cel...l 

Enric LLUELLES 

(De € La nau >) 

Les grans figures del 


Teatre de l’Iglésies 


Jaume Borràs, en «Sebastià», de «Fructidor» 

(Fotogr Areftas) 


Anna Munner, en «Úrstila» d’«Els Vells» 




....i.i............ 


Ignasi Iglésies 

Un altre amic que se’n va!... Jo coneixia a 
l·Iglésies feia molts anys. Érem joves. El seu 
entusiasme per tot lo gran, lo noble i lo hu¬ 
manitari vessava, per dir-ho així, i s’impo¬ 
sava als seus amics, els quals al poc temps 
devenien els seus primers admiradors. In¬ 
fluències en la seva modalitat d’autor dra¬ 
màtic, es pot ben dir que no en va rebre cap. 
I si bé és cert que la lectura dels drames de 
Ibsen i de Hauptmann, varen fer-li una fonda 
impressió, 1*Iglésies com que portava quelcom 
a dins, va sentir-se esperonat per aqueixos 
grans autors, arribant a produir, després d’al¬ 
gunes temptatives ben afalagadores, l’explen- 


dorosa florida del seu teatre, en la uual des¬ 
taquen, com flore de delicat perfum, les seves 
tres obres mestres: El cor del poble, Els vells 
i Les garces. Les estrenes d’aqueixes tres 
obres, varen ésser més que un èxit, un veri¬ 
table apoteosi, essent l’autor aclamat amb de¬ 
liri pel públic. Pocs autors catalans ban sen 
tit el frec de les ales de la glòria tan aprop 
com l’Iglésies!... 

La seva vida va ésser un model d’austeritat, 
de bondat i d’honradesa. 

Descansi en pau el bon amic, el gran poeta 
i l’eminent dramaturg. Acaba d’entrar en la 
immortalitat per la porta gran. 

Salvador VILAREGUT 

EL POETA DELS HUMILS 


Saneu quina és la prunera virtut de tota 
l’obra de Llglésies? Doncs és l’amor: és n 
dir, Lamor humanitari, el sentiment actiu de 
la germanor de tots els homes, i fins de l’ho- 
ine amb les coses: és un posat d’home fort. 
enternit en la contemplació de la vida. 

Això ha traspuat sempie de les obres de 
Llglésies, fins d'aquelles que semblen inspi¬ 
rades en tesis ben contràries a quell sentiment, 
fins en la sàtira més amargant, fins en l’him¬ 
ne més esbojarrat a l’individu triomfant; sem¬ 
pre en el fons de qualsevulga d'aquestes co¬ 
ses bi ha una ànima fortament esternida, que 
tesi, sàtira, himne o contemplació, tot bo re- 
sol en amor: totes les seves actituts se defi¬ 
neixen en el gest de l'home que abraça. 

1 això es veu fins en la seva figura perso¬ 
nal física; mireu-se’l: és un home alt que 
es corva per abraçar el més petit; és una 
cara ferrenya que sempre està a punt de plo 
rar de bondat, de plànyer a algú; perquè ell 
ha vist el dolor de a la vora, i fins quan no 
el veu el present amagat dintre de cada pit, 
dintre de cada casa tancada; i sap que mai 
planyerà en va, perquè sempre hi ha algú 
per plànyer. Encara que no senti queixar-se 


Impressió 

(En /’enterrament d'Ignasi Iglésies.) 

Sant Andreu, tarda d’octubre, 
els portals són ben tancats, 
i els balcons, fa moltes hores 
mostren draps tots endolats. 

L’hora és baixa, vé la fosca 
i els carrers van plens de gent 
que la feina tot just deixen 
ennuagats pel sentiment. 

Homes, dones, vells i joves, 
tots hi són, ni un ha mancat, 
tots sangloten plens d’angoixa 
per el bon germà estimat. 

Ja n’arriba el trist seguici 
i un mormoli, i una quietut... 
uns obrers a mes de braços 
ja n’agafen el taüt. 

Quina immensa lluminària!... 
sembla el reflexe dels cors. 
que s’abranden pel que arriba 
entre amics, cobert de flors. 

Sant Andreu deixa l’aspecte 
de poble gran i senzill 
per tornar-se un tros de terra 
que sent l’orgull pel seu fill. 

Va fent via el trist seguici, 
tot el poble ha atravessat... 
els obrers encara el porten, 
el seu braç no s’ha cansat. 


a ningú, va pel món dient: pobrets! pobrets!, 
i està segur de que cada instant sentirà ar¬ 
rencar un plor retingut oue sa paraula pie 
tosa deslliurarà. 

Aquest és el misteri de l’atracció social que 
té Llglésies i el secret de la seva popularitat. 
No hi ha res més popular que el dolor, i e! 
qui el coneix ja té obertes les portes del co- 
del poble, i qui el sap plànyer ja s’el pot te¬ 
nir per ben guanyat. Perquè el poble té un 
gran instint pei conèixer qui són els seus, i 
a la curta o a la llarga els tria bé. 

A Llglésies l’ha triat bé, tot de seguida que 
l’ha conegut; perquè el seu tresor de simpatia 
es tan abandonat, que ui un moment pot amo 
gar-lo, i a les quatre paraules que teniu amb 
ell o amb les seves obres, sabeu de seguidn 
amb qui parleu ; i mai més vos enganya. 

Per això de tots els poetes catalans ell és 
el més popular: i això és justícia del poble. 

T jo voldria que aquesta justícia fos cada 
dia més eficaç, més activa, més transenden- 
tal; què el poble trobés Llglésies el seu heroi 
complet. 

Joan MAR AC. ALL 


I quan són al cementiri, 
quan el van a soterrar, 
d’enllà la ciutat germana 
una veu sembla arribar: 

Sant Andreu, serva’l, tu, ara, 
dolçament embolcallat, 
tu li donares la vida 
mes la vida li ha mancat, 

no ploris perquè així el vegis, 
ni creguis pas oue ha finat, 
que ara té una vida nova 
que’s diu: !a immortalitat. 

Víctor Mora 


* * * 


«I/Escorço» amb cruel fiblada 
d'ctEl cor del poble» ha arrencat 
la figura venerada 
d’un poeta idolatrat. 

«La mare eterna» avui plora 

la mort d'un fill tan volgut ; 

com creure arribada l’hora 

quan encara conservaba energia i «Joventut». 

«Els vells», que han fet son camí 

i un «Via Cruci» han passat 

si s’els emporta el destí 

hom queda mig consolat. 

Prò deixa el cor ple de dol 
quedant «La llar apagada» 
si una vida és arrencada 
com s’arrenca un «Girasol». 


Mateu RADUELL 

Les grans figures del Teatre de l’Iglésies 




Àngela Quart, en «Justlna», de «La senyora Marieta» Carme Buxadós, en «Sunta», de «Flors de cingle» 

(Fots. Amadeo) 

A N’IGNASI IGLÉSIES 

Salut, noble poeta de parla catalana, 
de nostre ric teatre, insigne paladí. 

Vós, <|tie enaltiu arreu la joia més humana, 
vulgueu nostre homenatge, benèvol, recolli. 

Salut, home de cor; salut, benvolgut Mestre: 
orgull d’aquesta terra, de cavallers espill. 

Mill voltes beneïda la vostra santa destra 
i el ben escollit poble que us pot tenir per fill. 

A tot el món no exalta crudel passió egoista, 
que aquí la vostra gesta redreça l’esperit. 

Oh, si tothom sentís el vostre cor d’artista 
com brillaria el sol que resta ara abscondit! 

Els ídols de fang d’ara no deixaran història 
per més que arreu provoquin l’inconscient es- 
F.n vós sobreviurà la més preuada glòria, [clat. 
que tenen vostres obres llum d’immortalitat. 


Cantor de causes justes que a’s públics me- 

\ ravella. 

vostra pietat ens porta de dret an el pur cel. 
Vós sou en nostra vida aquella humil abella 
que de son buc, puríssima ens ofereix la mel. 

Sempre obstinat i digne mostreu per tot 

[ l’exemple 

de l’home qtte no el torça fortuna ni llorers. 
Sou el més viu refiexe d’Aquell que un jorn al 

[Temple 

va entrar per treure a fo»ra l'estol de merca- 

[ders. 

Salut, noble poeta de parla catalana, 
de nostre ric teatre, insigne paladí. 

Vós, que enaltiu arreu la joia més humana, 
que els Déus al front us besin en vostre sant 
1 [camí. 

Francesc VI·LÀ 






3* 


LA ESCENA CATALANA 


LES HORES DE LA NIT 


I que pesantes cauen les hores, 
les tristes hores del canipanà! 

Graves, molt graves, canten sonores 
com una queixa del dol humà! 

Graves, molt graves, cauen les hores 

en dolç desmai, 

com l’agonia del negre espai! 

Quina basarda fan les afores 
de la ciutat, 

on, ressonantes canten les hores, 
omplin llur eco l’immensitat! 

Quina fredat! 

La nit és trista: ni un vol d’estrelles 
somriu al cel. 

Ses meravelles 

són entalades per negre vel. 

I sou una remor 
en mig de la foscor 
que el cor fa tremolar. 

I s’ou una cançó 

quan l’aire de la nit els arbres fa brandar! 


Els gossos amatents no paren de bordar! 

4 

II 

I que pesantes cauen les hores! 

Graves, molt graves, canten sonores 

en dolç desmai, 

com l’agonia del negre espai. 

Quina basarda fan les afores 
de la ciutat! 

Quina fredat: 

Al mig de l’horta mal conreuada, 
tota grogosa, sent a ple estiu, 
lii ha una masia, quasi ensorrada, 
d'aspecte pobre, frèstec i ombriu, 
per les escletxes d'una obertura 
es veu que a dintre hi ha resplendó, 
i s’ouen queixes de desventura 
i el dolç mormuri d’una oració. 

L’avi, el bon avi, geu a l'àrcova, 
perduda l’esma, boi pantejant. 

Els fills preparen la seva roba, 
perquè ja el veuen quasi finant. 

El metge rústic de les afores 
aquesta tarda ja ha dit la sort: 
que avans de caure, tristes, dotze hores 
l'avi, el bon avi, seria mort. 

Amb quina engúnia tots ellts esperen 
la veu sinistra del campanar! 

Com s’esborronen i desesperen! 

Els polires gossos vinga bordar! 

La nit fa via i és més pesanta, 
i és més feixuga tot avançant. 

Se sent un xiscle: tot-hom s’espanta... 
Toquen les dotze boi ressonant. 

Els fills abracen llur mare santa, 
ploren i criden, glaçat el cor, 
i l’avi mor! 


III 

1 que pesantes cauen les hores, 
les tristes hores del campanar! 

Graves, molt graves, canten sonores, 
com una queixa del dol humà! 

Graves, molt graves, cauen dotze hores, 

en dolç desmai, 

com l'agonia del negre espai! 


Els gossos borden més fort que mai! 

Ignasi IGLÉSIES 


LA SEMBRA 

Ara és hora de fer la sembrada! 

No esperem arribà a temps millor! 

No deixem que es rovelli l'arada 
ni crue es begui el terrer la saor. 
Sembrem, germans! Sembrem, sembrem, 
que els fruits, més tard, recuílirem! 

No ens dolgui, no, ' 
llançar pel món tanta llavó! 

Sembrer, sembrem, 
que collirem! 

Ja la terra ens espera, enyorada : 
ja el seu pit esbatega, enfrebada 
pel desig d’un nou goig fecondant, 
i obre el cor, font eterna de vida. 
per donar-nos la nova florida, 
missatgera dels fruits que vindran. 
Treballem, sembradors generosos! 

No ens redim, que la feina va bé! 

no deixem que, amb sos raigs calurosos, 
el vell sol ens assequi el terrè! 

Sembrem, sembrem! 

No defallim! 

No ens espantem 
si no collim ; 

que, a no trigar, ja collirem, 
i triomfants sempre viurem! 

No temeu sembradors que amb ses ires 
la tempesta ens malmeti el sembrat. 

Les arades que es facin de lires 
que ens animin en mig del combat. 

El nou sol, resplendent ens saluda 
coronant de llum d’or nostres fronts, 
i la terra amb son baf ens ajuda 
i els ocells ens refilen cançons. 

Tot rebrota i somriu a la vida 
que agermana i ofega <-1 rencór, 
esperant la novella florida 
perfumada amb aromes d’amor. 

Pels que vindran 
seguim lluitant! 

Sembrem, germans! Sembrem, sembrem, 
que els fruits, més tard, recuílirem. 

No ens dolgui, no, 
llançar pel món tanta llavó! 

Sembrem, sembrem, 
que segarem! 




Ignasi IGLÉSIES 

Les grans figures del teatre de l’Iglésies 


MIQUEL SIRVENT 


En «Els extrems de la vida» 


En «El toc d’oració» 




En «La resclosa» 


ni.llim»' 


imiiiiii·iMiiiM··i···i 


. .....i.. 


Precs d’una mare 

—Mare del cor, no em digueu res! 

Ja ho sé, ja ho sé, que jo us he ofès! 
Perdó, perdó, 
pel meu filló! 

I)eixeu-me estar, 

que el meu reiet vui breçolar; 

el meu reiet que és tant bufó! 

El meu amant m’ha abandonat 
perquè és casat, 
i en bona fe jo no ho sa via. 

Trista de mi! Deixeu-me estar, 
que el meu fillet me vui criar; 
ell és mon goig i ma alegria. 

Perdó, perdó! 

Tingueu pietat, perquè sóc mare! 

Mon trist fillet no tindrà pare! 

Mon trist filló! 

Mon cor humil, d’amor vençut, 
s’ha enlluernat i m’ha perdut 
creient trobar Pamic fidel... 


1 sort del fill que no s’ha endut: 
ell m’endolceix l’amarga fel 
amb afalacs dolços com mel. 

Mare, per Déu tingueu pietat! 

Si el meu amant era casat, 
en bona fe jo no ho savia. 

Son dolç parlar 
me va encisar; 
la seva veu m’amorosia; 
la seva veu me va temptar. 

Deu-me l’infant, per compassió! 

No m’el prengueu, que li sóc mare! 

Jo sé de cor una cançó 
que el pujarà més bon minyó 
que el seu mal pare. 

Jo el vui, jo el vui; jo el vui amb mi, 
que val més ell que semblà honrada, 
si el falç amor n’ha fet florí, 
per què la flor no haig de lluï, 
vivint aixís enamorada? 

Perdó, perdó, 
pel meu filló!— 

Ignasi IGLÉSIES 


w 

Cant de vida 

Cantem victòria, dona estimada! 

Ja tinc parada 
la nostra llar. 

Es blanca, blanca, i assoleiada. 

Talment diries que està encantada 
mirant al mar. 

Cantem hossanna, ma bona amiga! 

Deixa que diga 
qui no em coneix. 

L’amant més pobre, per molt que ho siga, 
si pren exemple de la formiga, 
la llar guarneix. 

Mira la vida, que és falaguera! 

La Primavera 
per tot somriu. 

Ja l’oreneta, xisclant, feinera, 
recull la brossa pels fills que espera 
covà en el niu. 

La nostra casa, tot sent hermosa, 
no és espaiosa 
però lii cabem. 

Quan tu poncellis la flò amorosa, 
perquè ens embaumi fresca i airosa, 
tot li darem. 

Riu, dona verge, cor-floridora, 
prometedora 4 
del fruit d’amor. 

Tu, que ets alegre i alegradora, 
canta el fill nostre, que vé amb 1*aurora 
del teu rubor. 

Mira la terra, que és riallera! 

La Primavera 
m’ha retornat. 

Ja no em fadigo ni em quedo enrera, 
tot i fent via per la drecera... 

Ja m’hi salvat! 

L'ànima em sento forta i ardida: 
dret a la vida, 
rient, me du. 

Vola que vola, canta, agraïda, 
perquè, amorosa, l’has redimida; 
i ara és per tu, 
tota per tu. 

Ignasi ICLESIES 


La pomera vella 

l)ies ha que és aquí la Primavera, 
i encara 110 veig flors a la pomera 
més alta i més garrida del meu hort. 

Potsè aquest any la pobre es queda enrera; 
potser, com és tan vella, s’hagi mort. 

Les altres que són joves ja floreixen ; 
les altres, presumides, ja es guarneixen 
de fullatge verd-fresc que escampa llum, 
i, ufanes de verdor, ni es compadeixen 
de la trista companya que es consum. 

Que és vella ja! Qui sap quan van plantar-la! 
qui sap qui va collir-ne el primer fruit! 
L'hortolà l’any passat volgué podar-la 
i, al veure-la tan vella, va deixar-la 
farcida d’espurguims en gran descuit. 


L’haguéssiu vista abans de semblar morta 
(quan els ocells l’amoixaven amb cançons) 
resistí els frets tardans i, ardida i forta, 
lluità amb el vent irat quan tot s’ho emporta 
bo i defensant les flors dels branquillons. 
L’haguéssiu vista a n’ella altres anyades 
bo i coberta de fulles luxuriants, 
amb les branques feixugues, repenjades, 
totes plenes de pomes blanc-rosades, 
com les fresques galtones dels infants! 

Avni que no té sava ni té força, 
ni aquell braó d’abans, perquè ha envellit, 
el vent, fent-la brandar, la vol retorça, 
poc a poc li ha caigut l’abric d’escorça 
i ningú veu lo molt que ella ha florit. 

No sé per què la Vida és tan avara 
que als forts només preserva de perills. 

La pomera no mor: vol viure encara. 

Morirà corsecada com la mare 

que en so.n pit ha alletat un món de fills. 

Morirà quan les altres les novelles, 

per l’aire espargiran olors de mel ; 

i, per més que l’arrenquin d’aprop d’elles, 

encara que a l’hivern se’n faci estelles, 

no en guardarà la terra cap arrel? 

Potser no morirà, pobra pomera! 

Potser si l’hortolà, com 'anys enrera, 
volgués cuidar-la bé i amb força amor, 
avui, que ja és aquí la Primavera 
tornaria a fer fruit amb nou vigor. 

Mes, no, que els hortalans també s’adonen 
de que els arbres cansats floreixen poc, 
i per l'ànsia i la feina que ocasionen, 
comptat i debatut, quasi no donen, 
i així que ja es fan vells són bons pel foc. 

Ignasi IGLÉSIES 


Desig maternal 

—Jo vui teni un fillet!—la jova esposa 
diu, boi amorosint-lo, al jove espòs. 

Jo vui florí una rosa, 

que em migro de desig mirant les flors. 

Si sóc rosser, i Amor és primavera 
que, 41111b besades de foc, tot l’any floreix, 
per què vols tu que sigui passionera 
que el fred de l’enyorança la marceix? 
Estima’m jove espòs! Estima’m força, 
que el cor, si se’m distreu et deixarà; 
i llavors el seu curs no podràs torce, 
i llavors el teu cor em plorarà! 

Si sóc la flor boscana 

que embauma !a llar nostra amb son perfum, 
per què vols convertir-me en ermitana? 
per què vols apagar la meva llum? 

No sóc uii roser mort: en mes entranyes 
la joia maternal hi té el caliu. 

Per què, doncs, tu m’enganyes 
i embulles crudelment el nostre niu? 

No em facis patir més, que sóc ta esposa! 
Estima’m, jove espòs! 

Jo vui flor! una rosa, 

que em migro de desig mirant les flors! 

Jo vui teni un fillet ! Jo vui ser mare, 
que el cor em vessa vida a gratcien 
i anhelo veure’t pare 

per frui el nostre amor més dolçament! — 

Ignasi IGLÉSIES 






LA ESCENA CATALANA 


37 


«FLORS DE CINGLE» AL TEATRE DE LA NATURALESA 



El públic escoltant l’escena III de l’acte segon, representada per Maria Morera i Pere Codina 


Cançó de bressol 


Flor tardana 


Els ocellets, fUlet meu, es bressolen 
amb el va-i-ve clels florits branquillons. 

Els ocellets que a rhivern se condolen 
no tenen mare que els faci petons, 

Riu, tendre infant, quan jo et faci manetes; 
riu cojn els àngels que juguen al cel, 
que la marona sap fe unes festetes 
dolces, més dolces que bresques de mel. 

Sobre ma falda, on te vetllo encisada, 
jo et bressaré fins que et vegi adormit, 
com bressa l'aire les flors de la prada 
quan se desperten del son de la nit. 

Quan siguis gran i jo sigui velleta, 
guia’m com ara jo et guio an a tu: 
les meves ales d’humil ocelleta 
sense un costat no em podrien pas duu. 

Les pobres mares llurs àngels bressolen 
tot refilant les més dolces cançons. 

Els ocellets que a rhivern se condolen 
no tenen mare que els faci petons. 

Ignasi IGLÉSIES 


Camí de la vellesa 
la Tana i el Galan, 
refent la jovenesa, 
floreixen un infant. 

Tant que ells el desitj-aven 
al bo de llur vigor! 

Quan ja no bo esperaven, 
rebrota llur amor; 
bermosa flor tardana 
de flaire refrescant, 
la joia de la Tana, 
la perla del Galan. 

Murs cors vencent la cendra 
flamegen amb nou brill 
davant la vida tendra 
de llur estimat fill. 

La mare, amb amoretes, 
el gronxa en el bressol; 
i, fent-li ball-manetes, 
el pare sempre es dol. 

—Per què plores, bon pare, 
si riu el nostre infant? 

—Sols ploro, bona mare, 
perquè no el veuré gran! 

Ignasi IGLESIES 

EI boig 

De sol a sol, el pobre boig 
no para mai de treballar. 

De sol a sol, suant amb goig, 
no té repòs ni per menjar. 

No para mai, llaura que llaura, 
forçut i ardit menant els bous. 

Corn més el sol la terra daura, 
més solcs desfà i en fa de nous. 

Com més endins la rella es clava, 
com més humil és el terrer 
i el baf més fort que arreu s’esbrava, 
el pobre boig és més feiner. 

No para mai d’anar llaurant, 
boi trasbalsant 

els solcs oberts de dreta a esquerra! 

No para mai d’nnar sembrant 
el mateix tros, suant, suant, 
damunt la terra! 

El pobre boig viu convençut 
que lot el món li ha pervingut 
com un llegat de la Fortuna; 
i va espargint sacs de llavò 
perquè és el temps que hi ha saó 
i ell se regeix segons la lluna. 

El pobre boig, creient que avança, 
llaurant, llaurant, per immens pla, 
va amunt i avall, amb l’esperança 
(pie dintre poc, si fa bonança, 
lo que ha sembrat germinarà, 
i entossudit fins que s’eslloma, 
caient vençut, tot amarat, 
el boig no es doma, 
i enterra a dolls, ben sorna sorna, 
la fecundant llavor de blat. 

El seu anhel és no sentir 

mai més el clam 

dels desvalguts que tenen fam. 

Perxò, orgullós, s’afanya a dir 

(pie, havent-hi al món menjar de sobres, 

ell té el dever, suant, suant, 

d’anar sembrant 

el pa dels pobres. 

Ignasi IGLÉSIES 


Un cabell blanc 


Aquest matí, prenent el sol, 
m’estava a l’hort de casa meva, 
com mai tan verd i poncellat 
en arribar la Primavera. 

M’estava abstret, tot rellegint 
escrits d’amor, boges quimeres... 
Sento trepig, aixeco els ulls 
i veig la mare, riallera, 
que va acostant-se, poc a poc, 
escampadora de tendreses. 

I a vora meu m’agafa el cap 
i riu cpie riu, m’omple de festes; 
llença un suspir del fons del cor 
i amanyagant-me els cabells negres, 
amb els seus dits freds i arrugats, 
nerviosament, fent la distreta, 
va i me n’arrenca un de tot blanc, 
avisador de ma vellesa. 


I m’ha deixat, sense di un mot, 
llagrimejant, però contenta; 
i jo m’he dit, baix, somrient: 

—No vol (pie el íill la faci vella!... 

Ignasi IGLESIES 


El vell ocellaire 

El vell ocellaire, (pie està decandit! 

No té companyia ni troba consol. 

Al vell ocellaire li falta delit: 
es troba tan sol! 

Amb dolces postures no amoixa als ocells, 
ni riu com solia fruint llurs cançons. 

Si alguna vegada contempla els niés vells 
i sent que no canten igual que els novells, 
que en moren, que en moren en ell d’il·lusions! 
Els anys com li pesen al pobre vellet! 

No poden ses ales estendre s:>n vol. 

Son cor els mustiga tremola de fred, 
i el venç l’enyorança, l’amarg descoiíçol. 

Es troba tant sol! 

El vell ocellaire, que està^ decandit! 

L’hivern l’aclapara. No es mou, arraulit, 
d’aprop dels ocells, 
mirant als més vells, 

(pie alegres íefilen i fan saltirons, 
pciquè, dolçament, 
el sol, resplandent, 
a tots ells escalfa i envia petons. 

El vell ocellaire, que està decandit! 

Els ulls se li entelen : no bat el seu cor. 

El fred i l’engúnia ja el tenen rendit. 

Es glaça, i es mor!... 

Hefent-se, s’aixeca tot ell tremolós. 

Senlit les pasades que fcau els ocells, 
li sembla que ploren amb cant llastimós, 
i corre a les gàbies dels joves i els vells. 

Obrint les portelles, els diu delirant: 

—Fugiu a la vida voleu amb delit, 
canteu l’esperança, que és cant infinit! — 

I (‘au mort a terra. I, alegi es, voltant, 
com fugen, com fugen, brunzint, els ocells! 
Amb quin batre d’ales, arreu, els. més vells, 
aixequen el vol! 

El pobre ocellaire es queda tot sol! 

Ignasi IGLÉSIES 


El poeta vell 


Jo sé un poeta vell 
reclòs com un ocell 
que canta dintre el niu 
Ningú es recorda d’ell, 
i té el cantar novell 
amb el caient festiu. 

El pes feixuc dels anys, 
els dols i els desenganys 
no li han malmès el cor: 
retret de sos companys, 
combat tristors i planys, 
fugint de lo que mor. 

I canta a gratcient 
les glòries del jovent 
ardit i esperançat; 
i viu alegrament, 
trenant, serenament, 
cançons de llibertat. 

